
PËR LIRIMIN DHE EMËRIMIN E DISA MINISTRAVE

Në mbështetje të nenit 28, pika 7, të ligjit nr.7491, datë 29.4.1991 “Për dispozitat kryesore kushtetuese”, me propozim të Kryetarit të Këshillit të Ministrave,

D e k r e t o j:

Neni 1

1. Zoti Bashkim Kopliku, lirohet nga detyra e zëvendëskryetarit të Këshillit të Ministrave të ngarkuar me reformën ekonomike, që në riorganizimin e Qeverisë suprimohet dhe ngarkohet me detyrë tjetër.
2. Zoti Kudret Çela, lirohet nga detyra e ministrit të Drejtësisë dhe ngarkohet me detyrë tjetër.
3. Zoti Pirro Dishnica, lirohet nga detyra e ministrit të Financave dhe ngarkohen me detyrë tjetër.
4. Zoti Selim Balortaja, lirohet nga detyra e ministrit të Industrisë dhe Tregtisë dhe emërohet sekretar shteti për marrëdhëniet ekonomike me jashtë në Ministrinë e Punëve të Jashtme
5. Zoti Ilir Manushi, lirohet nga detyra e ministrit të Ndërtimit, Strehimit dhe Rregullimit të Territorit dhe ngarkohet me detyrë tjetër.
6. Zoti Dhimitër Anagnosti, lirohet nga detyra e ministrit të Kulturës, Rinisë dhe Sporteve, me kërkesën e tij.
7. Fatos Bitincka, lirohet nga detyra e ministrit të Transporteve.
8. Zoti Edmond Spaho, lirohet nga detyra e ministrit të Turizmit dhe ngarkohet me detyrë tjetër.
9. Zoti Eduart Ypi, lirohet nga detyra e kryetarit të Komitetit të Ish-të Përndjekurve Politikë.
10. Zoti Rexhep Uka, lirohet nga detyra e ministrit pa portofol të ngarkuar me problemet e pushtetit lokal dhe ngarkohet me detyrë tjetër.
11. Zoti Agron Musaraj, lirohet nga detyra e ministrit të Rendit Publik dhe emërohet Ministër i Brendshëm.
12. Zoti Dashamir Shehi, lirohet nga detyra e ministrit të Punës, Emigracionit dhe Përkrahjes Sociale dhe emërohet zëvendëskryetar i Këshillit të Ministrave dhe ministër i Ndërtimit dhe Turizmit.
13. Zoti Dylber Vrioni, emërohet zëvendëskryetar i Këshillit të Ministrave dhe ministër i Financave.
14. Zoti Albert Brojka, emërohet ministër i Industrisë, Transportit dhe Tregtisë.
15. Zoti Njazi Kosovrasti, emërohet sekretar shteti për pushtetin lokal në Ministrinë e Brendshme
16. Zoti Hektor Frashëri, emërohet ministër i Drejtësisë.
17. Zoti Teodor Laço, emërohet ministër i Kulturës, Rinisë dhe Sporteve.

Neni 2

Ky dekret hyn në fuqi menjëherë.

PRESIDENTI I REPUBLIKËS
    Sali Berisha


Miratuar me ligjin nr.7890, datë 21.12.1994 të Kuvendit Popullor



